
Of  ali  God’s  works  which  doe  this  world  adorne, 

There  is  no  one  more  faire  and  excellent, 

Then  is  man’s  bodie,  both  for  powre  and  forme, 
Whiles  it  is  kept  in  sober  gouernment ; 

But  none  then  it  more  foule  and  indecent, 

Distempred  through  misrule  and  passions  base : 

It  growes  a Monster  and  incontinent, 

Doth  lose  his  dignitie  and  natiue  grace. 

Faerie  Queene,  B.  II.  Canto  IX. 

DISSERTATIO  IN  AUGURALIS 


gUiEDAM  DE 


MENTIS  ALIENATIONE 

COMPLECTENS. 


AUCTORE  JOANNE  AITKEN  CARLYLE. 


Tantam  inter  corpus  et  animum,  hac  in  vita, 
existere  consensionem,  ut  perpetuo  se  invicem 
afficiant,  docent  quemvis  sua  experientia  et  quo- 
tidiana observatio.  Etsi  enim  qua  ratione  corpus 
animum,  animusque  corpus  afficiat,  prorsus  ig- 
noremus ; effectus  tamen  mutuae  inter  se  consen- 
sionis evidentissimi  sunt.  Non  est  hic  locus  enu- 
merandi varios  et  paene  innumeros  morbos,  qui 
ab  animi  perturbationibus,  aut  originem,  aut  sa- 
nationem, duxerint.  Horum  exemplis  medicae 
historiae  scatent.  Ex  repentinis  animi  affectibus, 
gaudio,  terrore,  ira,  saepe  mors  subita  evenit. 

Medicis  omnibus  est  notum,  imaginationis  vires 
in  augendis  vel  levandis  morbis  maximas  et  fere 
infinitas  esse.  Contra  autem  mens,  ipsa  “ divinae 
particula  aurae,”  cogitationum  immortalium  par- 
ticeps, quod  ad  vigorem  et  sanitatem,  multum 
e vilissimis  corporis  functionibus  pendet.  A 
prava  enim  concoctione,  a mala  coeli  temperie, 
oriuntur  animi  anxietas,  mcestitia,  insolita  ad 
irascendum  proclivitas ; cum  phthisin  pulmo- 
nalem, omnium  morborum  exitiosissimum,  usque 
ad  finem  comitentur,  hilaritas  insueta,  spes  max- 
ima, fiducia  omnium  rerum,  ad  aegri  ipsius  aut 
amicorum  fortunam  pertinentium.  Effectus  haud 
obscuros  vini,  opii,  aliorumque  per  corpus  in 
mentem  agentium,  quippe  qui  omnibus  noti  sunt, 
necesse  non  est  dicere.  Haec  pauca  tantummodo 
praefanda  putavi,  quia  mihi  persuasum  est,  ne- 
minem, nisi  hujus  inter  corpus  et  mentem  con- 
sensus ratione  habita,  aut  naturam  mentis  alie- 
nationis aut  rectam  curationem  intelligere  un- 
quam posse. 

Mihi  non  alienum  videbatur,  si  aliquid  tem- 
poris tribuerem  investigandae  insaniae,  utpote 
quae  dirissima  omnium  calamitatum  quibus  ho- 

mines  plectuntur,  summam  medici  attentionem 
desideret.  Argumentum  sane  difficillimum  est, 
et  vix  ea  qua  decet  cura  adhuc  scrutatum.  Pro- 
fecto de  natura  insanise  multum  disseruerunt  phi- 
losophi ; effectus  ejus  miserabiles  et  acerbos  ex- 
imii cecinerunt  poetse.  Verum  enimvero  fere  ad 
haec  tempora,  mentis  alienatio  vix  medicis  curse 
fuit.  Insanabilis  enim  putabatur,  terroris  et  la- 
mentationis causa,  potius  quam  quae  ullam  cura- 
tionis spem  praebuerit.  Quid  mirum  ? Per  mul- 


ta saecula  alta  caligine  offusa,  monachis  austeris, 
immitibus  traditi  erant  insanientes,  ut  qui,  irato 
Numine,  in  poenam  peccatorum  furore  perciti, 
nullam  nisi  precibus,  incantamentis,  verberibus, 
jejuniis,  sanationem  accepturi  essent.  His  enim 
remediis,  nec  minimo  discrimine  usitatis,  mona- 
chi confisi  sunt.  Immo  etiam  desipientes  mise- 
rabiles, ut  sagas  et  veneficos,  saepius  igne  con- 


cremaverunt * Mens  autem  humana,  abjectis 


Vide  Wyer  Prsestig.  Damon.  Lib.  VIII.  Cap.  22,  &c. 
De  his  immanitatibus  ita  scripsit  Sprengel:  “ Die  Einkiinfte 
der  Inqmsitoren  waren  auf  die  Hexen  angeweisen  : VOn  je. 
dem  Kopf  bekam  der  Inquisitor  vier  bis  fiinf  Thaler.  Ut 

superstitionis  vinculis,  innatam  sibi  vindicavit 
libertatem  ; et  inter  plurima  bona  exinde  pro- 
venientia, insanorum  curatio  medicis  vera  scien- 
tia imbutis  commissa  est,  et  ad  normam  rectae 
rationis  et  humanitatis  constituta.  Consilium 
est  igitur  quam  brevissime  et  simplicissime  de 
insaniae  signis,  causis  et  ratione  medendi,  dicere. 
Prius  autem  quam  longius  progredior,  non  abs 
re  erit,  pauca  de  definitione  proferre. 

Unusquisque  de  lioc  morbo  scripturus,  per- 
specta rectae  definitionis  utilitate,  imprimis  co- 
natus est  constituere  quae  sit  insania,  quomodo 
definienda.  Et  profecto  de  hac  re  quot  scriptores, 
tot  sententias  habemus.  Nonnullis  et  his  qui- 
dem jure  magnae  auctoritatis,  visum  est,  insaniam 
in  hoc  consistere  quod  “ Mentis  judicantis 
functiones  Icesce  sinti ’ Perperam,  ni  fallor ; inter 
omnes  enim  constat,  plurimos  insanientes,  inso- 
lito acumine,  ratiocinari ; et  hoc  quidem  juriscon- 


eB  bey  dieser  hollischem  Einricbtung  wold  Wunder,  wenn 
ein  Inquisitor  sich  riihmte  2000  florin.  erbrannt  zu  lm- 
ben,  wovon  er  im  Alter  leben  konne  ?”  Vid.  Sprengel’s 
Gescbic.hte  der  Arzneykunde,  § 13. 

suitis  bene  cognitum  est.*  Si  cum  aliis  assenti- 
remur,  “ Omnem  imaginationis  mentisque  a recta 
ratione  aberrationem?'  esse  insaniam  ceite  om- 
nibus Anticyram  navigandum  esset.  Quis  enim 
aliquando  et  mente  et  imaginatione  non  aberrat  ? 
Longum  esset  caeteras  de  hac  re  opiniones  com- 
memorare, et  prorsus  inutile.  Quia  perspicuum 
est  insaniam  in  genere  definiri  non  posse.  Ut 
pulchritudo  post  multas  philosophorum  disputa- 
tiones, nullis  verbis  describenda  vel  definienda, 
facillime  tamen  agnoscatur,  ita  mens  sana.  “Nul- 
lus enim  existit  limes  accuratus  inter  mentem 
sanam  et  vesaniam.  Omnis  praeter  solitum  hi- 
laritas ad  insaniam  vergit,  et  moestus  et  meticu- 
losus animus  ad  melancholiam  appropinquat.” 
Forsan  sat  fuerit  medicis  et  jurisconsultis  no- 
visse, hominem  omnino  insanum  esse,  si  mens 
ejus  ita  laesa  sit,  ut  neque  valeat  ad  munera  vita 
civilis  perfungenda,  neque  ad  suas  aut  amicorum 
res  gerendas.  Hactenus  de  definitione,  nunc  ad 
signa  veniam. 


* Ersicine  Inquit,  “ Suchpersons  often  reason  witbasub- 
tlety  wbicb  puts  in  sbade  tbe  ordinary  conceptions  of  man- 
kind,  their  conclusions  are  just,  and  frequently  profound.” 

Apud  plerosque  scriptores  hodiernos,  mentis 
alienatio  in  species  quatuor  diducta  est.  Mania 
ea  species  est,  in  qua  aeger  de  omnibus  rebus 
aeque  desipit ; Melancholia,  ubi  de  re  una  aut  sal- 
tem de  paucis  rebus,  delirat.  Amentia  est  om- 
nium mentis  facultatum  imbecillitas.  In  Fatui- 
tate, omne  rationis  lumen,  omnis  imaginationis 
vis  deleta  aut  prorsus  obruta  videtur.  Duae  pri- 
ores solummodo  sub  medici  cura  veniunt.  Amen- 
tia enim  et  Fatuitas  omnino  insanabiles,  utpote 
quae  a mala  capitis  conformatione,  aut  aliquo  ce- 
rebri vitio  organico,  aut  denique  mania  vel  me- 
lancholia diuturna  et  incurabili,  oriantur.  Ma- 
niae autem  Melancholia  ita  affinis  est,  ut  saepe 
vices  commutent,  atque  altera  in  alteram  trans- 
eat. Non  est  igitur  consilium  de  utraque  seorsim 
tractare,  sed  pauca  de  mentis  alienatione  genera- 
rim dicere. 

Symptomata  maxime  variant  pro  ratione  cau- 
sarum excitantium.  Et  ut  inter  sanos  homi- 
nes alter  alteri,  moribus,  mente  et  opinionibus 
omnino  similis  inveniri  non  potest ; sic  ex  in- 
sanientibus, eadem  causa  excitante  applicata. 

alius  alio  modo  desipit.  Alii  tristes,  taciturni ; 
alii  hiiares  et  loquaces  ; alii  meticulosi,  suspicaces, 
caeterorum  consuetudinem  et  societatem  effu- 
gientes, se  inimicis  objectos  et  insidiis  undique 
circumventos  pertinaciter  credunt ; alii  furibun- 
di, audaces,  vix  continendi  quin  in  proximos 
quosque  impetum  faciant;  alii  mortem  vehe- 
menter pertimescunt ; alii  vim  sibi  inferre  sum- 
mopere conautur.  Ex  desipientibus  plurimi  val- 
de instabiles,  nunc  in  risus  nunc  in  lachrymas 
effusi,  modo  liberales  et  prodigi,  modo  tenaces  et 
avari,  de  minimis  ridiculisque  rebus  solliciti  sunt. 
Nonnulli  sese  praesules,  reges,  deos  jactant,  ideo- 
que  aliis  imperant,  summamque  sibi  reveren- 
tiam vindicant.  Quid  multa  ? Singulae  insani- 
endi formae,  nisi  singula  exempla  narrando,  enu- 
merari non  possunt.  F ere  omnibus  autem  quae- 
dam communia  sunt.  Expressio  vultus  mutata 
vix  describenda,  facile  cognoscenda  ; novus  cogi- 
tandi et  sentiendi  ordo,  itaque  odium  iu  amicos 
quos  antea  optime  dilexerint ; summa  hallucina- 
tionibus fides  tributa,  et  ex  minima  contradic- 
tione gravis  iracundia.  Hoc  etiam  insanis  fere 

omnibus  peculiare  est,  quod  de  rebus  ad  seipsos 
non  pertinentibus  recte  judicant.* 
Vehementiore  morbo,  oculi  et  facies  tota  ru- 
bent ; rapida  fit  cogitationum  series ; loquentia 
inanis  quam  celerrima  ; ex  altero  in  alterum  ar- 
gumentum summa  properantia  ; sensus  externa- 
rum et  internarum  rerum  adeo  imminutus  ut  vix 
ullus  restare  videatur  : plurimi  enim  furiosi,  al- 
goris, inediae,  vigiliae,  sunt  patientes  supra  quam 
cuique  credibile  est.f  Vis  musculorum  ita  non- 


* Modo  audivi  ex  viro  fide  dignissimo,  se  nuperrime  apud 
valetudinarium  mente  captorum  Germanicum  duos  insanien- 
tes vidisse,  quorum  uterque  se  Messian  putabat,  personamque 
Dei,  quantum  poterat,  gestu,  voce,  auctoritate,  et  minis,  susti- 
nebat. Utrique  mos  erat,  cmteros  insanos  visentibus  common- 
strare, de  eorumque  dementia  quam  subtilissime  ratiocinari. 
“ Homo  iste,”  dicere,  solitus  erat  alius  ad  alium  Messian  ac- 
cedens, “ coram  adeo  stultus  impudensque  est,  ut  se  Dei  filium 
credat.” 

f Naturae  poeta  et  interpres,  hoc  bene  perspecto,  ita  scripsit : 

“ Wlien  the  mind’s  free, 

The  body’s  delicate  : the  tempest  in  my  mind 
Doth  from  my  senses  take  all  feeling  else, 

Save  what  heats  there.” — King  Lear. 

Vid.  Fodere  Traite  du  Delire,  tom.  I.  p.  502  et  seqq.  In 
Actis  Academice  Natura  Curios.  memoria;  proditum  est  in 
sanientem,  qui  se  Messian  censebat,  ut  sibi  constaret,  qua- 
draginta dies  et  sine  detrimento  famem  tolerasse. 

nunquam  aucta,  ut  plures  homines  unum  insa- 
nientem vix  possint  continere.  Morbo  autem 
mitiore  aut  vetustiore,  haec  minime  perpetua 
sunt,  immo  etiam  omnino  contraria  haud  raro 
incidunt. 

Nonnulli  demum  perpetuo  et  sine  ulla  inter- 
missione insipiunt ; alii  vero  intervallis,  modo 
longioribus,  modo  brevioribus  ; modo  statis  at- 
que certis ; modo  contra  incertis  et  erraticis  ; 
modo  ita  dissitis  ut  idem  homo  bis  terve  in  vita 
solummodo  afficiatur. 

His  de  symptomatibus  propositis,  nunc  ad 
causas  accedo.  Prius  autem  quam  longius  pro- 
grediar, de  causis  praedisponentibus  dicendum 
est ; quoniam  nisi  aliquid  ad  insaniam  proclivi- 
tatis existit,  causae  excitantes  hominem  insa- 
num vix  faciunt. 

Igitur  parentibus  mente  captis  nati  huic  mor- 
bo maxime  obnoxii  sunt.  Ut  in  prole  saepe  in- 
genium et  imaginem  parentum  sic  ad  varios  mor- 
bos eandem  proclivitatem  videmus.  Quomodo  id 
efficiatur,  qua  structura  animi  aut  corporis,  ex- 
plicare non  possumus ; ex  multa  tamen  cxperi- 

entia  satis  comprobatum  est,  et  fortasse  in  nullo 
morbo  magis  quam  in  insania  evidens.  Quam- 
vis enim  desipientias  semina  per  plures  annos  la- 
tentia, scilicet  nullis  causis  excitantibus  admotis, 
vix  sese  aperte  ostenderint ; facillime  tamen,  oc- 
casione data,  erumpent.  Huic  proclivitati  here- 
ditariae aliquantum  affinis  videtur  illud,  ut  in- 
sania, ubi  semel  inciderit,  ex  levissima  causa  fit 
recidiva. 

Ex  caeteris  hominibus,  nullus  omnino  exemp- 
tus est,  quiu  mentis  alienatione  affici  possit.  Qui 
autem,  fervido  et  mobili  temperamento  praediti, 
vitam  curis  et  sollicitudinibus  anxiam,  et  mag- 
nis frustrationibus  obnoxiam  degunt ; quos  ho- 
norum et  dignitatum  cupiditas  et  ambitio,  aut 
se  prae  caeteris  efferendi  studium,  occupat ; quos 
auri  sacra  fames  et  insatiabilis  avaritia  exercet ; 
qui,  abjecta  religione  et  virtute,  irrefraenati  sese 
libidinibus,  voluptatibus  sordidis,  et  omni  pravo 
facinori,  praecipites  dant : hi  omnes  ad  desipien- 
tiam, quam  alii  multo  procliviores  sunt. 

Inter  causas  quae  in  homine  jam  proclivi  facto 
insaniam  excitant,  affectus  animi  vehementes, 

repentini,  diuturni,  gaudia*  imprimis,  irae,  moe- 
rores, formidines ; spes  frustratae  ; studia  immo- 
dica, enumerari  possunt.  Ex  corporis  vitiis  stul- 
titiam excitantibus,  injurias  capiti  illatas  ; vis- 
cerum abdominalium  morbos ; evacuationes  et 
excretiones  solitas  suppressas ; eruptiones  cuta- 
neas nimis  subito  exsiccatas,  commemorant  auc- 
tores. Etiam  febres  diutinas  debilitantes,  usum 
argenti  vivi  nimis  longum,  puerperium,  mor- 
bum regium,  nonnunquam  insania  sequitur. 
Morbi  comitialis,  choreae,  paralyseos,  apoplexiae 
amentia  frequens  est  comes  et  effectus. 

Nulla  autem  gravior  insaniendi  causa  quam 
superstitio  dira  et  inanis.  Cum  fanatici  et  fu- 


* Mirum  est,  quod  gaudia,  vehementius  quam  luctus  et  in 
corpus  et  mentem  agant.  Novi  plures  ex  gaudio  immodico 
insanientes.  Liceat  etiam  Meadii  sententiam  proferre.  “Au- 
divi olim,  inquit,  “ Haleum  in  nosocomio  mente  captorum 
Londinensi  medicum  experientissimum,  haud  semel  dicentem, 
anno  m.dcc.xx  civium  nostrorum  fortunis  adeo  infausto  (quo 
societas  ad  commercium  per  Mare  Australe  promovendum 
instituta  artibus  dolosis  ad  lucrum  faciendum  viam  invenit), 
se  multo  plures  cura?  sua?  commissos  tractasse ; quos  ad  immen- 
sas opes  evexerat  fortuna?  favor,  quam  quos  iniqua  ad  mise- 
riam et  pauperiem  redegerat,” 

rentes  praedicatores,  ex  pulpitis,  voce  horrida  ct 
imprecationibus  diris,  aeterna  supplicia  omnibus 
a seipsis  alienis,  quasi  Deo  jubente,  minitent ; 
quid  mirum,  si  rudium  et  incultorum  mentes  et 
imaginationes  perturbant  et  terrefaciunt  ? Ex 
tali  causa  desipientes,  nihil,  nisi  de  irato  Deo 
perpetuas  poenas  poscente,  cogitant  aut  loquun- 
tur. Et  fortasse  nulla  insaniendi  forma  diffici- 
liorem curationem  accipit. 

Ex  nonnullis  causarum  supra  recensitarum 
explicari  potest ; qui  fit  ut  apud  respublicas,  et 
nationes  liberas,  quam  apud  imperia  despotica, 
insania  frequentior  sit,  inter  gentes  barbaras  et 
incultas,  nulla  ;*  qui  fit  ut  stultitia  vix  ante  pu- 
bertatem, frequentissime  inter  vicesimum  et  qua- 
drigesimum  aetatis  annum,  sese  ostendat ; quique 
demum  evenit  ut  hic  morbus  indies  increscat, 
idque  multo  magis  quam  pro  rata  populorum. 

Haec  quidem  de  symptomatibus.  Nunc  dicen- 
dum de  vitiis  corporis  ex  quibus  insania  pendeat. 
Boerhaavius  saeculi  praeteriti  celeberrimus  auc- 
tor medicus,  ita  scripsit : “ Notandum  vero  aua- 


* Non  agitur  de  Cretinismo  aut  Fatuitate  congenita. 

tomica  sectione  constitisse  horum  (insanientium) 
cerebrum  siccum,  durum,  friabile,  in  suo  cortice 
flavum  ; vasa  autem  turgentia,  varicosa,  atro  te- 
naci cruore  distentafuisse.”  Morgagnius  etiam, 
sex  incisionibus  mortuorum  factis,  cerebrum  du- 
rius et  siccius  justo,  cerebellum  nimis  molle,  in- 
venit. Perpensis  autem  omnium  ante  suum 
tempus  anatomicorum  sententiis,  ita  censuit : 
“ Atque  ut  intelligas  cur  eam  duritiem  tanti 
non  faciam,  scias  velim,  in  quibusdam  pariter 
qui  minime  stulti  erant,  cerebrum  me  non  mi- 
nus durum  invenisse ; sic  in  mortuo  ex  thoracis 
inflammatione  j sic  in  altera  quae  ex  femoris 
fractura  obierat. — Adde  etiam  stultitiam  esse 
posse  sine  cerebri  duritie ; a multis  enim  ana- 
tomicis cerebrum  flaccidum  laxumque  inventum 
fuit.”  * Gredingius,  plurimis  apertis  cadaveri- 
bus, adeo  multa  et  varia  cerebri,  ipsiusque  par- 
tium vitia  enumerat,  ut,  post  diligentissimam 
lectionem,  quidnam  maximi  faceres,  impossibile 
sit  dicere.  Aliorum  auctorum  opiniones  et  con- 
jecturas commemorare  operas  non  pretium  erit  ; 


* De  Causis  et  Sedibus  Mori».  Epist.  viii 

adhuc  enim  verum  est  quod  clar.  Gregor y de 
hac  re  dixit : — “ Facta  crebri  vel  partis  ejus 
cujusvis  laesione,  tumore,  osse  in  mucronem  cre- 
scente et  irritante,  &c.  nemo  praedixerit  quid- 
nam mali  talis  laesio  factura  sit ; epilepsiam, 
apoplexiam,  hemiplegiam,  stuporem,  melancho- 
liam, furorem,  dolorem  capitis,  aut  nil  praeter 
solitum.  Non  desunt  enim  exempla  hominum, 
qui  post  amissam  haud  exiguam  cerebri  partem, 
convaluerunt,  et  diu  vixerunt ; vel  qui,  corrupta 
magna  cerebri  parte,  nil  incommodi  perceperunt, 
donec  tandem  subito  corruerint,  convulsi  et  mori- 
bundi.” Quale  sit  igitur  cerebri  vitium  mentis 
alienationi  peculiare,  non  cognoscimus.  Vix 
enim  aliquid  certi  adhuc  repertum  est.  Men- 
tem semper  morbi  expertem  esse,  ut  quae  incor- 
porea immortalisque  sit,  certe  putamus,  logice 
autem  demonstrare  non  possumus.  Quae  sit  in- 
tima corporis  aut  animi  natura,  non  intelligimus. 
Omnis  igitur  de  his  ratiocinatio  dubia  sit  an- 
cepsque,  necesse  est.  Medicus  autem  in  me- 
moria tenere  debet  corpus  et  mentem,  ut  supra- 
dictum  est,  ita  in  sese  mutuo  agere,  ut  ad  cu- 
randos insanientes  nihil  profecturus  sit,  nisi  men- 
tis pariter  atque  corporis  rationem  habuerit. 

Prognosis  ex  multis  rebus  colligitur.  Morbo 
recentiore,  et  subito  adorto,  et  in  juvene,  mag- 
nam ; vetustiore  autem  et  paulatim  crescente  et 
in  homine  seniore  aut  parentibus  mente  captis 
nato,  vix  ullam  curationis  spem,  dare  licet.  Le- 
vior morbus  cum  hilaritate  aut  furore,  quam 
tristitia  aut  imbecillitate  insanientium.  Post 
puerperium  mente  captae  plerumque  ad  sanita- 
tem reducuntur.  Insania  ex  febribus,  aut  ali- 
qua corporis  debilitate  orta,  fere  semper  cura- 
bitur. Insipientia  ex  morbo  comitiali,  chorea, 
paralysi,  aut  apoplexia  originem  ducens,  ple- 
rumque incurabilis  est.  Nonnunquam  sanita- 
tem expectare  licet;  a febribus  varii  generis 
supervenientibus  ; a fluxu  sanguinis  ex  naribus  ; 
a liaemorrhoidibus,  aut  a menstruis  redeuntibus  ; 
a ptyalismo ; a morbis  cutaneis.*  Hippocrates 
ita  scripsit : — “ Insanientibus  si  varices,  aut  hae- 
morrhoides supervenerint,  insaniae  solutio  fit.” 
(Aph.  21,  § vi.)  Item  “ Ab  insania  dysen- 
teria, aut  hydrops,  aut  mentis  emotio,  bonum.” 
(Aph.  5,  § vii.) 


* Harum  omnium  criscon  exempla  relata  invenies,  in  Fo- 
dere Trade  du  Delire , tom.  i.  p,  530.  et,  ser) 


16 


DE  MENTIS  ALIENATIONE. 


Restat  ut  pauca  de  curatione  dicam.  Quo- 
modo fiat  ut  apud  antiquos,  helleborus  adeo  mag- 
nis efferretur  laudibus  in  mentis  alienatione  cu- 
randa, nisi  morbo  aut  remedio  omnino  dissimili 
posito,  nec  explanare  nec  intelligere  possumus. 
“ Si  imagines  fallunt,”  inquit  Celsus,  “ ante 
omnia  videndum  est  tristes  an  hilares  sint.  In 
tristitia,  nigrum  veratrum  dejectionis  causa  ; in 
hilaritate,  albnm  ad  vomitum  excitandum,  dari 
debet.  Nam  si  bene  se  purgaverit,  ex  magna 
parte  morbum  levabit.”  Hoc  autem,  medica- 
mentum, et  alia  quamplurima  auctoribus  magni 
nominis  fere  seque  celebrata,  jam  diu  obsoleve- 
runt. Remedia  specifica  in  curatione  insanise 
diutius  quaerere,  medicos  taedet  et  pudet.  In 
hoc  enim  morbo  tam  vario  tamque  multiplice, 
singula  singulis  symptomatibus  adaptanda  sunt. 
Et  majores  successus  in  sananda  mentis  aliena- 
tione, magna  saltem  ex  parte,  hodiernae  in  re- 
mediis adhibendis  discriminationi  majori,  de- 
bemus.* 


* Quantum  medici  in  curanda  insania  praestiterint,  hujus 
opusculi  limites  et  natura,  exemplis  ostendere  non  sinunt. 
De  hac  re  autem  vid. — Dictionnaire  des  Sciences  Medicales , 
toni.  xvi.  Art.  Folie. 

Ubi  aliquis  insanire  incipit,  a causis  excitanti- 
bus, quantum  fieri  potest,  removendus  est.  Om- 
nibus fere  insanientibus  loci  et  vitae  mutatio 
perutilis  erit ; quia  novis  rerum  impressionibus, 
novaque  objectorum  serie,  falsa;  inordinatseque 
perceptiones  et  ideae  nonnunquam  delentur,  aut 
in  rectam  ordinem  rediguntur.  Exercitatio  om- 
nis modica,  et  citra  magnam  fatigationem,  animo 
pariter  atque  corpori  prodest ; itaque  mente  cap- 
tis idonea  sunt,  equitationes,  ambulationes,  iti- 
nera, navigationes,  horti  aut  agri  cultura,  ludi 
omnes,  in  quibus  mens  exhilaretur  corpus  ju- 
cunde et  leniter  exerceatur.  Quicquid  enim  ad 
corporis  sanitatem  conferat ; quicquid  mentem 
occupare,  et  a rebus,  quas  alienas  aeger  cogitat, 
imaginationem  abstrahere  valeat ; idem  ad  in- 
saniam curandam  multum  proficiet.  Insanos  ad 
agendum  excitare,  ad  ordinem  actionum  servan- 
dam assuefacere,  maxime  convenit.*  Ignominia 


* Poetae  ac  philosophi  hoc  aevo  facile  principis  sententiam 
non  possumus  non  citare : — “ Ausser  dem  Physisclien,  sagte 
der  Geistliche,  das  uns  oft  uniiberwindliche  Schwierigkeiten 
in  den  Weg  legt,  und  woriiher  ich  einen  denkenden  Arzt  zu 
Rathe  ziehe,  finde  ich  die  Mittel  vom  Wahnsinne  zu  heilen 
eehr  einfach.  Es  sind  eben  dieselben  wodurch  man  gesunde 

et  reprehensione,  aut  coercitione,  ubi  perperam 
aliquid  fecerint,  reprimendi  sunt ; blanditiis,  ho- 
noribus, ubi  melius  se  gesserint,  incitandi.  Sae- 
pius tamen  assentiendum  est,  quam  repugnan- 
dum, Medicus  autem  gerere  se  pro  cujusque 
indole  et  natura,  et  pro  morbi  causa  debet. 

Ubi  morbus  recens  est,  et  in  homine  mediae 
aetatis,  et  pleni  habitus,  si  pulsus  validus,  rubor 
faciei  et  oculorum,  et  alia  signa  phreniticis  com- 
munia, se  ostendunt,  Sanguinis  missio  aliquando 
utilis  erit.  Caput  usque  ad  cutem  radendum  est. 
Alvi  ductiones,  ubi  magna  obstipatio  est,  et  cru- 
ditas intestinorum,  necessariae  sunt.  Hoc  autem 
semper  in  memoria  tenendum  est,  ut  post  magnas 


Menschen  hindert  wahnsinnig  zu  werden.  Man  errege  ilire 
Selbstthatigkeit,  mangewohnesieanOrdnung,  man  gebe  ihnen 
einen  Begriff,  dass  sie  ihr  Seyn  und  Schicksal  mit  so  Yielen 
gemein  kaben,  dass  das  ausserordentliche  Talent,  das  grosste 
Gliick,  und  das  bbchste  Ungliick  nur  kleine  Abweichungen 
von  dem  gewobnlichen  sind.  So  wird  sicli  kein  Wahnsinn 
einsckleichen,  und  wenn  er  da  ist  nacli  und  nacli  wieder 
verschwinden.” — “ Es  bringt  uns  nichts  naher  dem  Wahn- 
sinn  ais  wenn  wir  uns  vor  Andern  auszeichnen,  und  nichts 
erhalt  so  sehr  den  gemeinen  Verstand,  ais  im  allgemeinen 
Sinne  mit  vielen  Menschen  zu  leben.” — Goethe’s  Werke, 
JBand  IV.  S.  108. 

quascunque  evacuationes  morbus  haud  raro  gra- 
vior et  curatu  difficilior  evadat.  Effectus  opii  in 
insanos  maxime  variant.  Aliquando  somnum  con- 
ciliat, saepius  morbum  intendit.  Omnibus  furen- 
tibus, hujus  medicamenti  aliorumque  dosis,  mul- 
to largior  solito,  necessaria  erit.  De  camphorae, 
tartratis  antimonii,  colocynthidis,  &c.  utilitate, 
parum  inter  medicos  constat.  Methodus  est  in- 
sanorum tractandi,  a Lucett  renovata*  in  qua 
aeger  in  balneum  calidum  descendit,  et  dum  to- 
tum corpus  tepore  balnei  remollescit,  et  meabile 
redditur,  aqua  frigida  desuper  in  caput  derasum 
affunditur.  Nonnunquam  hoc  modo  morbus  su- 
bito levatur,  tamen  effectus  ejus  plerumque  mi- 
nime perstantes.  Quod  ad  diaetam  insanorum 
attinet,  ea  modo  tenuis  et  parca  quantitate,  modo 
valida  et  majore  copia,  dari  debet,  prout  vires 
aegri  requirant  vel  sinant. 


* Vid.  Burserii  Institut.  Med.  tom.  iii.  p.  158. 


FINIS. 


